দ্য স্টোনিং অব সোরায়া এম.
দ্য স্টোনিং অফ সোরায়া এম. (ফার্সি: .سنگسار ثريا م, প্রতিবর্ণীকৃত: Sangsâr Sorayâ M.) হল একটি ২০০৯ সালের ফার্সি ভাষার মার্কিন নাট্য চলচ্চিত্র যা ফরাসি-ইরানি সাংবাদিক ফ্রেদউন সাহেবজামের ১৯৯০ সালের বই লা ফেমে ল্যাপিদে থেকে গৃহীত হয়েছে। ছবিটি পরিচালনা করেছেন সাইরাস নওরাস্তেহ, এবং এতে একাডেমি পুরস্কার মনোনীত শোহরেহ আগদাশলু (জাহরা চরিত্রে), জিম ক্যাভিজেল (ফ্রিদুন সাহেবজাম, বিদেশী সাংবাদিক চরিত্রে), এবং মোজান মারনো (সোরায়া মনুচেহরি চরিত্রে) অভিনয় করেছেন। দ্য স্টোনিং অফ সোরায়া এম. এর উদ্বোধনী প্রদর্শনী হয়েছিল ২০০৮ টরন্টো আন্তর্জাতিক চলচ্চিত্র উৎসবে, যেখানে এটি ডিরেক্টরস চয়েস অ্যাওয়ার্ড জিতেছিল। এটি ক্যাডিলাক পিপলস চয়েস অ্যাওয়ার্ডের দ্বিতীয় রানার আপও ছিল। ইরানে বইটি নিষিদ্ধ করা হয়েছে।